สังคมข่าวหุ้น
ดัชนีตลาดหุ้นไทยปิดที่ระดับ 1,577.07 จุด +5.94 จุด มูลค่าการซื้อขาย 34,001.19 ล้านบาท จับตาสถานการณ์ทางการเมือง ก่อนที่จะมีการเลือกตั้ง
ดัชนีตลาดหุ้นไทยปิดที่ระดับ 1,577.07 จุด +5.94 จุด มูลค่าการซื้อขาย 34,001.19 ล้านบาท จับตาสถานการณ์ทางการเมือง ก่อนที่จะมีการเลือกตั้ง
10 เม.ย. 2566

ดัชนีตลาดหุ้นไทยปิดที่ระดับ  1,577.07 จุด เพิ่มขึ้น 5.94 จุด มูลค่าการซื้อขาย 34,001.19 ล้านบาท จับตาสถานการณ์ทางการเมือง ก่อนที่จะมีการเลือกตั้งในไทย รวมถึงคาดการณ์ผลการดำเนินงานไตรมาส 1/2566 ของบริษัทจดทะเบียนที่น่าจะได้รับอานิสงส์จากการเปิดประเทศ
SUPER คว้างานโครงการจัดหาไฟฟ้าจากพลังงานหมุนเวียน 19 โครงการ กำลังการผลิตติดตั้ง 359.487 เมกะวัตต์ ซีอีโอ “จอมทรัพย์ โลจายะ” ย้ำ มีความพร้อมทุกด้าน ทั้งประสบการณ์ และแหล่งเงินทุน แย้มไตรมาส 2/2566 ทยอยรับรู้รายได้จากการขายหุ้น 49% ของ Solar NT ให้ ACEV ราว 6,000 ล้านบาท มั่นใจรายได้ปีนี้ 1-1.1 หมื่นล้านบาท โต 10% จากการเพิ่มกำลังการผลิตอย่างต่อเนื่อง
BGRIM ประกาศ 9 บริษัทย่อยและบริษัทร่วมทุนได้รับเลือกเป็นผู้ผลิต-ขายไฟฟ้าพลังงานหมุนเวียน 15 โครงการ รวม 339.3 เมกะวัตต์ หนุนมีกำลังการผลิตที่ได้รับการยืนยันแล้วและอยู่ระหว่างการพัฒนา รวม 4,394.7 เมกะวัตต์ โบรกฯ คาดหนุนกำไรสุทธิ 120-150 ล้านบาท/ปี หลังเปิดดำเนินการเชิงพาณิชย์ ตั้งแต่ปี 2569-2573 แบ่งเป็นพลังงานลม 24-32 ล้านบาท/ปี และพลังงานแสงอาทิตย์ 85-122 ล้านบาท/ปี ตามสัดส่วนการลงทุน ชี้ราคาเป้าหมาย BGRIM 46 บาท
PTTGC ร่วมกับ “คุราเร่”  และ “ซูมิโตโม คอร์ปอเรชั่น” เปิดโรงงานภายใต้ชื่อ “คุราเร่ จีซี แอดวานซ์ แมททีเรียลส์” และ “คุราเร่ แอดวานซ์ เคมิคอลส์ (ประเทศไทย)” ตอบโจทย์นโยบายของรัฐบาลในการส่งเสริมโครงการเขตพัฒนาพิเศษภาคตะวันออก (EEC) รองรับการพัฒนาของอุตสาหกรรมเป้าหมายซึ่งถือเป็นรากฐานสำคัญในการพัฒนาเศรษฐกิจของไทย ด้วยกำลังการผลิต PA9T 13,000 ตัน/ปี และ HSBC 16,000 ตัน/ปี
ราคาหุ้น DELTA ล่าสุด (7 เม.ย. 2566) ระหว่างวันปรับขึ้นไปสูงสุด 934 บาท ก่อนปิดตลาดที่ 914 บาท เพิ่มขึ้่น 32 บาท หรือปรับขึ้น 3.63% รับผู้ถือหุ้นไฟเขียวแตกพาร์จากหุ้นละ 1 บาท เป็นหุ้นละ 0.10 บาท ลุ้นหลังจากแตกพาร์ราคาหุ้นในกระดานจะปรับลดลงจากกว่า 900 บาท เป็นกว่า 90 บาท ซึ่งหากเป็นไปตามแผนของผู้บริหารก่อนหน้านี้ คาดจะเทรดพาร์ใหม่ไม่เกินเดือน เม.ย.นี้
ผู้บริหาร TGE สร้างความเชื่อมั่นให้แก่ผู้ถือหุ้นและนักลงทุน ล่าสุด ‘พงศ์นรินทร์ วนสุวรรณกุล’ ประธานกรรมการบริหาร เข้าซื้อหุ้น 2 ล้านหุ้น ในกระดานที่ราคาเฉลี่ย 2.2125 บาท/หุ้น ย้ำพื้นฐานธุรกิจมีการเติบโต ปัจจุบันมีโรงไฟฟ้าชีวมวล 3 แห่งที่ COD แล้ว กำลังการผลิตติดตั้งรวม 29.7 เมกะวัตต์ และมีโรงไฟฟ้าขยะชุมชนอีก 5 แห่ง ที่ชนะการประมูลจาก อปท. กำลังการผลิตติดตั้ง 39.9 เมกะวัตต์ อยู่ระหว่างการก่อสร้างและกำลังเตรียมการก่อสร้าง คาดจะ COD ปลายปี 2568 ช่วยหนุนเป้าหมายขยายกำลังการผลิตติดตั้งรวมเพิ่มเป็นมากกว่า 100 เมกะวัตต์ ภายในปี 2570
ผู้ถือหุ้น INSET ไฟเขียวปันผลอีก 0.05 บาท/หุ้น เตรียมรับทรัพย์วันที่ 3 พ.ค.นี้ ขณะที่แผนการดำเนินงานปีนี้ตั้งเป้ารายได้โต 10-15% รับอานิสงส์ Data Center-Cloud บูม โชว์แบ็กล็อก 2,000 ล้านบาท แย้มเข้าประมูลงานใหม่ไม่ต่ำกว่า 2,000 ล้านบาท คาดทราบผลช่วงครึ่งปีแรก คาดได้รับงานไม่ต่ำกว่า 50% ของมูลค่างานที่เปิดให้ประมูล